google/wiki40b huggingface dataset:
Coriolanus (film)

Sammendrag

I en moderne alternativ versjon av Romerriket, er det stadig opptøyer i gatene. Borgerne får inndratt korn og andre matvarer, og borgerrettigheter blir inndratt. Det foregår en krig mellom Romerriket og nabolandet Volsci. Folket er spesielt sinte på Caius Martius (Ralph Fiennes), en romersk general, som de mener er skyldig i mange av byens problemer. Lederen for Volsci, Tullus Aufidius (Gerard Butler), har slåss mot Martius ved flere anledninger. Han anser Martinus som en svoren fiende, og sverger på at neste gang de møtes i kamp skal bli den siste. Martius leder et raid mot Volsci, og veldig mange av hans soldater blir drept. Etter kampen havner Martius og Aufidius i nærkamp. Dette resulterer i at begge menn blir skadd, før soldatene deres drar de to slåsskjempene hver sin vei.
Coriolanu`s mor Volumnia (Vanessa Redgrave) oppfordrer sønnen til å bli konsul i det romerske senatet. Coriolanus er motvillig, men han går til slutt med på morens ønsker. Han vinner lett plass i det romerske senatet. To tribuner, Brutus (Paul Jesson) og Sicinius (James Nesbitt), er kritiske til Martinus sin inntreden i politikken. De er bekymret for at hans popularitet skal føre til at Coriolanus tar over makt fra Senatet for seg selv. De hisser til opptøyer i en del av befolkningen som ikke ønsker at han skal bli konsul. Når de kaller Coriolanus en forræder mot folket, brister Coriolanus i raseri og angriper begrepet folkestyre - samt at han holder innbyggerne av Roma i forakt. Dermed får Brutus og Sicinius flertall i senatet til å kalle Coriolanus en forræder av Romerriket, og de får ham forvist fra Roma.
Etter å ha blitt forvist fra Roma, går Coriolanus til Aufidius i Volsci. Aufidius foreslår at Coriolanus skal lede et angrep på Roma, slik at han kan kreve hevn over byen som forrådte ham. De igangsetter et vosciliansk angrep på Roma. I panikk, reiser senator Menenius (Brian Cox) til Coriolanus for å få ham til å avblåse angrepet. Dette feiler og Menenius - som har mistet alt håp i både Coriolanus og Roma - begår selvmord. Volumnia blir sendt for å snakke med sin sønn, sammen med Coriolanus sin kone Virgilia (Jessica Chastain) og deres sønn. De lykkes i å få ham fra å ødelegge Roma. Når Coriolanus returnerer til Volsci, blir han konfrontert av Aufidius, som nå stempler ham som en forræder. De angriper og dreper Coriolanus, fordi de mener at han sviktet dem.
Silent Night, Bloody Night

Handling

På julaften 1952 kommer den eksentriske godseieren Wilford Butler løpende ut av hovedinngangen fra sin herregård i fyr og flamme. Han dør av skadene og politiet konkluderer med at det var en ulykke. 
Etter den uhyggelige hendelsen ønsker innbyggerne i det lille tettstedet å kjøpe huset for å kunne rive det ned en gang for alle. Huset eies av Jeffrey Butler (Wilfreds barnebarn), men han har lenge nektet å selge. Men etter 20 år tilbyr han å selge det for $50 000. Butler sender sin advokat, John Carter, for å avklare formalitetene. Advokaten bestemmer seg for å tilbringe natta i det gamle huset i påvente av av at kommunens representantene skal bestemme seg. Men husets historie er langt fra over og i løpet av natta blir både advokaten og hans kjæreste drept av en mentalpasient på rømmen. Jeffrey Butler er også på vei til bygda for å ta en siste kikk på huset før han selger det. Ettersom huset er låst når han kommer dit så oppsøker han en dame i byen, Diane Adams, og ber om hjelp til å komme inn. I sitt forsøk på å komme inn i huset snubler de over flere og flere spor av husets fortid – en grusom fortid som blir brettet frem.

Om filmen

Silent Night, Bloody Night er en litt glemt grøsser som ble produsert på et lavt budsjett. Den er noe stillfaren og til tider forvirrende, men har en særegen atmosfære som er litt utypisk for skrekkfilmer fra den tiden. Den har også innslag av krim i handlingen. Det blir hevdet at filmen var med å bane vei for slasherfilm-sjangeren på 1970- og 1980-tallet. Den blir også sakt å hatt innflytelse på skrekkfilmer som Halloween og Det er morderen som ringer. 
Den amerikanske filmkritikeren Leonard Maltin gav den 2 av 4 stjerner.
Silent Night ble ikke vist på kino i Norge, men ble utgitt på video rundt 1982/83 av VCM, som en del av deres «Panter Film»-serie.
Hero (sang med Charlotte Perrelli)

Bakgrunn

Låten er komponert av Fredrik Kempe og Bobby Ljunggren, som tidligere hadde levert en rekke låter til Melodifestivalen. Sistnevnte hadde vunnet konkurransen tre ganger tidligere, i 1995 med «Se på mig», i 1998 med «Kärleken är» og i 2006 med «Evighet». Til å fremføre «Hero», fikk låtskriverne Charlotte Perrelli (tidligere Nilsson), som hadde vunnet Melodifestivalen og Eurovision Song Contest 1999 med «Take Me to Your Heaven».  
«Hero» var blant deltakerne i Melodifestivalen 2008 og vant delfinalen i Karlskrona. Sangen avanserte dermed til finalen i Globen i Stockholm 15. mars 2008, der den vant juryavstemningen og kom på andreplass i telefonavstemningen. Da poengene ble slått sammen, var «Hero» den endelige vinneren og fikk representere Sverige i Eurovision Song Contest 2008 i Beograd i Serbia.
I Beograd deltok Sverige i den andre semifinalen og var det andre bidraget ut på scenen. I forkant av konkurransen var «Hero» en av de store favorittene til å vinne, men sangen kvalifiserte seg til finalen med et nødskrik: Seerne hadde den på tolvteplass, og bare de ti beste gikk til finalen. Fagjuryene valgte imidlertid «Hero» som det tiende bidraget til finalen, på bekostning av Nord-Makedonia som var nummer ti hos seerne. I finalen var Sverige det femtende landet på scenen av 25 deltakere. I avstemningen fikk sangen bare 48 poeng og endte som nummer 18 av 24. Den høyeste poengscoren kom fra Malta som ga 12 poeng.

Norsk-svensk pressekrangel

I forkant av Eurovision Song Contest havnet svenske og norske medier i «spalte-krig» etter at Dagbladets Anders Grønneberg sammenlignet Perrelli med «Porno-Tanja», mens Wig Wams Åge Sten Nilsen syntes Perrelli så ut som en «transvestitt». Perrelli kalte norsk presse for «nådeløs», og svensk presse var misfornøyd med at Norge «bare» ga 7 poeng til Sverige i telefonavstemningen.

Utgivelse

«Hero» ble gitt ut som CD-singel og digital nedlastning av plateselskapene M&L Records og Universal 12. mars 2008.
Aryan Tari

Tidlige mesterskap

Tari ble norgesmester under 11 år bare sju år gammel. Senere ble han nordisk mester to ganger og fikk bronse i EM.

Internasjonal mester i sjakk 2013

Aryan Tari har gjort sterke resultater i mange internasjonale turneringer. I tre av dem var prestasjonene så gode at de gav han de nødvendige tre inntegningene i tittelen internasjonal mester i sjakk: I det åpne norgesmesterskapet i sjakk på Fagernes i mars 2013 gjorde han et stormester-resultat med seks poeng på ni runder, i Sveins minneturnering i Oslo i juni ble det IM-napp med seks av ni, og i eliteklassen i NM i sjakk i Stavanger i juni-juli holdt fem av ni til det siste og avgjørende IM-nappet. Disse gode resultatene var også nok til å få FIDE-rating pr 1. august 2013 på 2401, så da var også kravet om egen rating over 2400 oppfylt. Han ble deretter utnevnt til internasjonal mester i sjakk (IM) av FIDE på kongressen i Tallinn i oktober 2013.

Norgesmester i sjakk 2015

I Norgesmesterskapet i sjakk i Oslo i juli 2015 tok Aryan Tari syv poeng på ni runder, og ble med det resultatet norgesmester.

Stormester i sjakk 2016

Aryan Tari ble stormester i sjakk i 2016 16 år, fem måneder og 22 dager gammel. Det første stormesternappet fikk han 13 år gammel under en åpen turnering på Fagernes, det andre da han deltok i EM for lag høsten 2015 og det siste i samme turnering etter remis mot Tysklands stormester Daniel Fridman.

Juniorverdensmester i sjakk 2017

I VM i sjakk for juniorer i november 2017 oppnådde Aryan Tari 8,5 poeng på 11 runder, og ble med det resultatet juniorverdensmester. Han er eneste nordmann som har vunnet denne tittelen.
Norgesmesterskapet i alpint 1971

Norgesmesterskapet i alpint 1971 var det norske mesterskapet i alpin skiidrett. Mesterskapet ble arrangert på Voss fra 5. til 7. mars.
Kramgoa låtar 2002

Kramgoa låtar 2002 er et musikkalbum med Vikingarna, utgitt i 2002.
Termobarranquila gasskraftverk

Termobarranquilla kraftverk er et gasskraftverk i region Atlantico i Colombia. Det har en installert produksjonskapasitet på 750 MW fordelt på 5+2 kokere / turbiner. Anlegget ble utbygd i 1998. Brenselstypen er naturgass. Det er landets største fossile kraftverk.
Jianchang

Jianchang (kinesisk: 建昌县; pinyin: Jiànchāng Xiàn) er et fylke i byprefekturet Huludao i provinsen Liaoning i Folkerepublikken Kina. 
I 1999 hadde det et folketall på 600 610 innbyggere.

Fossilfunn

Nær grensen til provinen Hebei ligger Jianchang Longtan-kløften, med et rikt plante- og dyreliv. I 2009 ble det her funnet fossil av en troodontidedinosaur med fjær. Det er det eldste fossilet som fit et slikt klart bilde av lenken mellom dinosaurer og fugler. Også her, i Jiufotangformasjonens steinblokker, har man funnet fossil av den tidlige moderne fugleart schizooura.
CP/M-86

CP/M-86 var en 16-biters versjon av operativsystemet CP/M, også kalt CP/M-80, utviklet av Digital Research i California, USA. Systemet er bygget over samme lest som sin forgjenger, og tilpasset Intel 8086 og Intel 8088 prosessorer. Kraftigere prosessorer med nyere arkitektur og mer hukommelse la til rette for en rekke praktiske og ytelsesmessige forbedringer, for eksempel 'relokerbare' programmer. En milepæl for utviklere og en forutsetning for senere utvidelser av CP/M-86 til multitasking og flerbruker-funksjonalitet (MP/M-86), og senere Concurrent CP/M, Concurrent DOS og Multiuser DOS.
Første versjon av CP/M-86 ble lansert i april 1982.
CP/M-86 sto øverst på IBMs ønskeliste da selskapet søkte etter operativsystemer for sin kommende PC i 1981. CP/M-86 var ikke ferdig på dette tidspunkt, men CP/M-80 sin markedsposisjon gjorde systemet til et naturlig valg for IBM. Forhandlingene med Digital Research og innehaver Gary Kildall strandet imidlertid, og Microsoft fikk til slutt kontrakten, som i sin tur la grunnlaget for Microsofts suksess.
CP/M-86 i ulike versjoner (PC-DOS, DR-DOS) ble lisensiert av en rekke system-leverandører utover 1980-tallet. DR-DOS var en direkte konkurrent til MS-DOS frem til Microsoft Windows overtok markedet rundt 1995. DR-DOS introduserte en rekke avanserte tekniske funksjoner som manglet i MS-DOS, og ble videreutviklet til 1992.
Novell overtok Digital Research i 1992, og markedsførte DR-DOS en kort periode som 'Novell DOS'. Senere ble rettighetene solgt videre til selskapet Caldera, som markedsførte systemet som Caldera DOS, senere Caldera OpenDOS. OpenDOS 7.01 ble lansert i februar 1997, og er frigitt som Open Source.
Scipione Rebiba

Bakgrunn

Han fikk sin utdannelse i Palermo, og arbeidet der inntil han dro til Roma der han fikk engasjement i husholdet til kardinal Gian Pietro Carafa, erkebiskop av Chieti. Han var generalvikar av Napoli, og i 1549 regjerte han erkebispedømmet Napoli for kardinal Carafa, som var blitt forflyttet dit.

Biskop

Han ble titulærbiskop av Amiclea og utnevnt til hjelpebiskop av Chieti i 1541. I 1551 ble han forflyttet til Motula. Mellom 5. juli og 20. desember 1555 var han guvernør av Roma.

Kardinal

Han ble utnevnt til kardinal i 20. desember 1555 av pave Paul IV. 
Han ble erkebiskop av Pisa i 1556, men fratrådte i 1560 til fordel for kardinal Giovanni de' Medici og ble i stedet biskop av Troia. Denne bispestolen fratrådte han etter få måneder til fordel for sin nevø Prospero Rebiba. 
Han ble på pave Pius IVs ordre innesperret i Castel Sant'Angelo mistenkt for å ha vært en av Carafaenes medsammensvorne, men ble funnet uskyldig og løslatt. Han var imidlertid så krenket av beskyldningene at han nektet ethvert senere oppdrag fra paven under hans pontifikat. Under de senere paver tok han imidlertid på seg arbeid i den romerske kurie igjen, og ble suburbikarbiskop av Albano i 1573. 
Han døde i Roma 23. juli 1577. På graven hans i San Silvestro nel Quirinale er det feilaktig skrevet at han døde 24. juli (OBIIT. DIE. XXIV. IVLII. MDLXXVII.).
Idrettslaget Nordlys

Fotball

A-laget i fotball spiller i 2011 i 4. divisjon.
Æthelred (navn)

Etymologi

Navneleddet æthel er dannet av gammelengelske æthel, «edel». Den norrøne formen av leddet var aðal. Navneleddet har opprinnelse i gammelengelske rǣd, «råd». Den norrøne formen av navneleddet var ráð.
Sprøytebetong

Sprøytebetong er betong som blir sprøytet på en annen overflate, vanligvis fjell eller gammel herdet betong, ved hjelp av trykkluft. Sprøytebetong stivner raskt grunnet tilsetning av akselerator.
I dag er det to metoder for sprøytebetong i bruk, tørrsprøyting og våtsprøyting. Ved tørrsprøyting blir tørrstoffene sement og tilslag ført fram til munnstykket der vann blir tilsatt. Ved våtsprøyting blir betongen blandet før den føres fram til munnstykket. For begge metoder blir betongen tilsatt akselerator i munnstykket. Sprøytebetong blir ofte armert med fiberarmering. Et av anvendelsesområdene til sprøytebetong er fjellsikring. Et lag sprøytebetong, typisk ca. 70-100mm tykt, kan brukes i kombinasjon med fjellbolter for å sikre at løse steiner ikke faller ut fra vertikale utsprengte fjellskjæringer eller fra tak i tunneler. Et annet bruksområde er betongrehabilitering. Da blir skadet betong fjernet, armeringen frilagt, overflaten rengjort, og ny betong blir sprøytet på for å beskytte armeringen.
Kinas kommunistpartis 16. sentralkomité

Kinas kommunistpartis 16. sentralkomité var i sesjon fra 2002 til 2007. Det ble avholdt syv plenarsesjoner. 
Det valgte Det kinesiske kommunistpartis 16. politbyrå i 2002.
Brannsikring

Brannsikring

Brannsikring kjennetegner alt det man gjør for å sikre personer og bygninger mot brann og omfatter åpne rømningsveier og adgang for brannmannskap, varsling av beboere i bygningen, slukning av eventuelle branntilløp, installasjon og vedlikehold av røykvarslere, brannalarmanlegg og slukningsutstyr i de enkelte boenhetene og fellesarealer, samt hindring av ytterligere antennelse.

Brannsikring av verneverdige bygninger

Riksantikvaren har utarbeidet særskilte retningslinjer for verneverdige og spesielt utsatte bygninger. I tillegg har Byggforsk dokumentert krav til branntruet bygningsmasse, særlig trehusbebyggelse.
Caddie

En caddie eller caddy er i golf en person som tar hånd om en spillers utstyr under spill og som kan gi råd underveis. I profesjonell golf har alle spillerne hver sin faste caddie som gir råd om køllevalg og strategi. Profesjonelle caddier får vanligvis en prosentandel av spillerens inntekter, og mange tjener derfor svært godt. For eksempel fikk Tiger Woods' første caddie, Mike «Fluff» Cowan, selv en stor tilhengerskare, og hans senere caddie, Steve Williams, er mangemillionær etter å ha jobbet for Woods siden 1999.
Ordet caddie kommer fra fransk le cadet, som betyr «junior» eller «den yngste i familien». Å ta i bruk franske ord var ikke uvanlig i Skottland, golfsportens fødested, og ordet cadet er første gang sett i engelsk språk i 1610 og ordet caddie eller cadie dukket opp kort etter i 1634. Ordet ble brukt i skotske byer om bærere og visergutter, og i løpet av 1800-tallet utviklet begrepet seg til å betegne gutter som bar golfkøllene.
Silisiumdioksid

Forekomst

Silisiumdioksid, opptrer vanligvis som mineralet kvarts, men finnes naturlig i mindre mengder i en lang rekke polymorfe eller amorfe varianter som moganitt SiO₂, tridymite SiO₂, coesitt SiO₂, stishovitt SiO₂, cristobalitt SiO₂, lechatelieritt SiO₂, silhydritt 3SiO·H₂O og opal SiO₂·nH₂O. Kvarts utgjør sammen med disse mineralene 12 % av jordskorpen. Tar vi med SiO₄-tetraedre som inngår i kjemiske bindinger med andre grunnstoffer, i det vi kaller silikater, så utgjør silisiumdioksid hele 59 prosent av vekten i jordskorpen.
Dvergpalme

Beskrivelse

Palmen har mye til felles med palmene i palmeslekten Trachycarpus fra Asia, men disse har kun én stamme, i motsetning til dvergpalmen, som oftest har et busk-lignende utseende med flere stammer. I tillegg har dvergpalmen skarpe torner på bladstilkene, noe Trachycarpus ikke har.
Det er en relativt seintvoksende palme som normalt ikke blir høyere enn 2-5 meter. Palmen tåler tørke svært bra og vokser best i full sol. Den kan plantes ut i delvis skygge, men vil da strekke seg og få lengre bladstilker, noe som kan gjøre palmen mer utsatt for vær og vind. Kuldeherdigheten kan i noen tilfeller forringes når palmen vokser i for mye skygge.
Palmebladene er vifteformede med en total lengde på 1-1,5 meter. Selve viften er 50-80 cm lang.
Den europeiske viftepalmen er en kuldeherdig palme. Etablerte individ kan tåle kortvarige temperaturer ned mot -12 °C; palmen er derfor blitt svært populær på De britiske øyer, men i den senere tid også i de mildeste delene av Skandinavia har palmen vist seg levedyktig og blomstret.
Våpen og militært utstyr

Motiv

En hund er avbildet ved en sokkel i et landskap sammen med krigsutstyr- og bytte. Her ses forskjellige musikkinstrumenter som et horn, en kornett og en tromme med et heraldisk våpen. Krigsbytte er representert ved pregede, forgylte skåler og fat samt porselen. Av våpen ses kanoner, sverd, hellebard, skjold, pistoler og rustning.
Komposisjonen er inspirert av den samtidige flamske maler Jan Fyt (1611-1661), som også var Boels læremester og hvis verker hans av og til blandes sammen med.

Proveniens

Bildet har sitt opphav i de kongelige, spanske samlinger, hvor det har hengt hos Elisabeth Farnese i Palacio de La Granja de San Ildefonso, Segovia. På slutten av 1700-tallet var det i Palacio de Aranjuez, Madrid og i 1848 kom det til Museo del Prado i samme by.
W. K. Kellogg Airport

Historie

Under andre verdenskrig ble flyplassen brukt av United States Army Air Forces.
I mai 2010 startet byggingen av en ny 7,2 million dollar 1 200 meter lang, 33 meter bred rullebane parallelt med eksisterende rullebane 5/23. Den nye rullebanen åpnet 7. juli 
2011.

Fasiliteter og fly

W. K. Kellogg flyplass dekker et område på 1 500 acre (607 ha) på en høyde av 290 moh. Den har tre asfalterte  rullebaner: 5L/23R er 3 049 x 46 m. 5R/23L er 1 250 x 23 m, 13/31 er 1474 x 30 m
For 12-måneders-perioden som avsluttes 31. desember 2009 hadde flyplassen 92 841 flyoperasjoner, et gjennomsnitt på 254 per dag: 98% allmennflyging, 2% militære, og 1% taxi. På den tiden var det 93 fly basert på flyplassen: 73% en-motors, 15% fler-motors , 7% jet, 1% helikopter, og 4% militære.
Phobetus

Utseende

Middelsstore, blanke, gulbrune oldenborrer. Undersiden er kledt med lange, lyse hår.

Levevis

Artene lever i tørre, ørkenaktige områder, der larvene har blitt funnet på røttene av en malurt-art.

Utbredelse

Slekten er utbredt i det sørvestlige Nord-Amerika, særlig i Baja California.
Dirty Grandpa

Handling

Jasons bestefar lurer ham til å kjøre ham til Florida kun dager før bryllupet hans.
Serge Gnabry

Landslaget

11. november 2016 fikk han sin første landskamp for Tyskland mot San Marino. Han scoret sine 3 første landslagsmål i samme kamp.
Han tok sølv under Sommer-OL 2016.
Declan Farmer

Bakgrunn

Farmers skade er medfødt. Han er født med dobbelsidig amputasjon; den ene foten over kneet og den andre foten under kneet. Han begynte med kjelkehockey i 2007, og debuterte på landslaget i 2012.

Idrettskarriere

Han deltok i World Sledge Hockey Challenge 2012, der USA vant turneringen, og i World Sledge Hockey Challenge 2013, der USA kom på andreplass. Han deltok også på USAs lag som vant USA Hockey Sledge Cup 2013, og i VM i kjelkehockey 2013 ble han lagets toppscorer med åtte poeng, og fikk VM-sølv etter at USA tapte finalen 0-1 mot Canada. 
USA vant kjelkehockey under Paralympiske vinterleker 2014, etter at de slo Russland 1-0 i finalen. Farmer ble kåret til beste mannlige utøver, av IPC. 
Han deltok igjen i World Sledge Hockey Challenge 2015, der USA vant, og i VM i kjelkehockey 2015, der USA vant mesterskapet. USA vant også begge World Sledge Hockey Challenge som ble arrangert i 2016; januar og desember. USA vant også Stillehavsmestersksapet i kjelkehockey 2016 (Pan-Pacific Championship), med Farmer på laget. 
I VM i kjelkehockey 2017 ble han lagets mestscorende, med 12 mål og 18 poeng, han ble også turneringens mestscorende, delt med en annen spiller. USA fikk sølv i dette mesterskapet, etter at de tapte finalen 1-4 mot Canada. 
I 2018 deltok han i Turin Para Ice Hockey International Tournament, som USA vant. Han representerte USA under Paralympiske vinterleker 2018 i Pyeongchang. USA vant der finalen 2-1 over Canada, og Farmer scoret begge USAs mål i finalen. Han ble også kåret til turneringens beste forward.
Tyven som kom til middag

Handling

Dataprogramereren Webster McGee slutter i jobben og blir gentlemanstyv i Houstons sosietetsmiljø. En dag bryter han seg inn hos en millionær, hvor han blant annet finner papirer som kan kompromittere ham. Han presser så vedkommende til å introdusere ham i et middagsselskap for hans rike venner – for derved å få et overblikk over juveler og andre verdisaker som han senere skal slå kloa i. Der møter han Laura, som forelsker seg i ham og hjelper ham med å rane flere sosietetshjem for juveler.

Om filmen

Den amerikanske filmanmelderen Leonard Maltin gav den 2 av 4 stjerner.
VG gav den terningkast tre.
Hypochlorosis

Utseende

Middelsstore stjertvinger (vingespenn ca. 35 millimeter) med brede, avrundede vinger, bakvingen har en liten stjert. Oversiden er svart med metallisk blå og diffuse, hvite felter.
Undersiden er hvit med brune kanter.

Utbredelse

Slekten er utbredt på Ny-Guinea og Molukkene.
Agdesiden len

Agdesiden var et av ni hovedlen i Norge på 1600-tallet. På denne tiden hadde landet dessuten 17 smålen. 
Agdesiden bestod av smålenene Lister, Mandal (også kalt Midtsyssel len), Nedenes og Raabyggelaget. 
I all vesentlighet tilsvarte disse lenene det som i dag er fylkene Aust- og Vest-Agder.
Ved forordning av 1. februar 1662 ble betegnelsen len erstattet med amt.
Agdesiden lå administrativt under Stavanger stiftamt frem til 1682, da administrasjonen ble flyttet til Christiansand og navnet endret til Christiansand stift.
Riksdagsvalget i Finland 2015

Riksdagsvalget i Finland 2015 ble avholdt over hele Finland den 19. april 2015, og valgte 200 representanter til Riksdagen for perioden 2015–2019. Representantene ble valgt ved forholdstallsvalg i 13 valgkretser. Til forskjell fra tidligere valg måtte partiene over en nasjonal sperregrense på 3 % av stemmene for å bli representert, men hadde anledning til å inngå i listeforbund i den enkelte valgkrets. Velgerne hadde mulighet til å forhåndsstemme mellom 8. og 14. april. Det var en samlet valgdeltagelse på 70,1 %.
Paul Nilsson

Lars Johan Paulinus «Paul» Nilsson (født 22. juni 1866 i Längjum, Skaraborgs län, død 28. oktober 1951) var en svensk kyrkoherde (sogneprest), hoffpredikant, forfatter og salmedikter. Han gav ut flere salmebokforslag. Som prest virket han i Sjogerstad i Rådene og Häggum i Skara stift.
Han er representert i den svenske salmeboken 1986 års psalmbok med sju originalverk og en bearbeidelse av andre salmer. I 1937 års psalmbok har ham med elleve verk. I Norsk Salmebok er det tatt med to av hans salmer, og en i Norsk salmebok 2013.
Noen av Paul Nilssons tekster er tonesatte av Otto Olsson i dennes Advents och julsånger op 33, (for blandet kor og orgel), blant annet den populære salmen «Advent», som framføres i mange kirkekor i Sverige på første søndag i advent. I tillegg gjelder dette salmer som «Julsång», «Det brinner en sjärna i Österland» og «Jungfru Marias lovsång».
Hans tekster «faller i det fri» i 2021.
Siste hundeslede til Dawson

Handling

Et utdrag fra Don Rosa første historien til funksjonen  Gylne Gulda. Etter innskudds millioner dollar fra sin gull krav til banken i Whitehorse, Alaska, kjøper Skrue noen land fra Konrad Kvakk, pakker opp en slede av forsyninger, og bud farvel til White Agony Creek forever, planlegger å ... gjøre noe (eller møte noen) i Dawson og deretter slå seg ned for godt. Miste sin slede og forsyninger (og nesten livet) i en snøstorm på Mooseneck Glacier, men overbeviser ham om at han er på feil spor. Gi opp sin plan for å slå seg ned, kjøper Skrue den Whitehorse Bank og begynner sitt liv som en forretningsmann, fra nå av gi sitt hjerte til annet enn penger.